cyanic-selkie/wikianc huggingface dataset:
Hauptsturmführer
Graden var utviklet fra den eldre graden Sturmhauptführer, som ble opprettet i Sturmabteilung (SA) i 1928. SS brukte den eldre betegnelsen fra 1930 til 1934, men endret navnet etter De lange knivers natt.
Hauptsturmführer var den graden flest offiserer i SS hadde under andre verdenskrig, og flere av de mest beryktede medlemmene av SS hadde denne graden, blant dem Josef Mengele, Klaus Barbie, Alois Brunner og Amon Göth.
Blant nordmenn som hadde denne graden var Ragnar Berg, Aage Henry Berg, John Braseth, Henrik Natvig Bruun, Per Børesen, Walter Fyrst, Felix Hartmann, Frode Halle, Leif Oddsønn Klingenberg, Olaf Trygve Lindvig, Asbjørn Reppen, Karsten Ivar Sveen, Erling Loktu Waksvik, Othar Eivind Lislegaard og Fridtjof Sverre Wraal.
Frankrikes departementer
Frankrikes departementer (fransk: département) er en administrativt inndeling av territorielle enheter (collectivité territoriale) i Frankrike. Frankrike er inndelt i 101 departementer. Et departement ledes av en folkevalgt forsamling (conseil général). En prefekt representerer sentralstaten i hvert departement.
Departementene er gruppert i 18 regioner hvorav fem er oversjøiske regioner. Departementene er oppdelt i 334 arrondissementer og 35,971 kommuner (2016).
Historikk
Departementene oppsto som forvaltningsenhet ved vedtak i den grunnlovgivende forsamlingen 9. desember 1789. Forsamlinga vedtok en helt ny forvaltningsorganisasjon, der landet ble delt i 83 departementer, som skulle ledes av en valgt generalkonsul. På det lokale nivået ble kommunen ny administrativ enhet.
Liste over departementene
Av Frankrikes 101 departementer ligger 96 i Europa og 5 i andre verdensdeler (markert med 1 i tabellen under). Estimert folkemengde 1. januar 2019 er totalt 66 992 699 innbyggere, herav 64 812 052 i Europa. 1Oversjøiske departementer (fransk: département d'outre-mer eller DOM) er gjenværende franske besittelser i andre verdensdeler som i dag har status som både departement og region, og som utgjør deler av både Frankrike og EU.
Departementer opprettet etter 1790
Napoléon Bonapartes departementer i annekterte områder (1792–1815) og departementer opprettet i Algerie (1848–1962) er utelatt, da disse områdene ikke er franske i dag og heller ikke var det i 1790.
Voksen (andre betydninger)
Voksen har flere betydninger.
Hovedartikkelen voksen refererer til betegnelsen på eldre personer.
Gottfried Benn
Gottfried Benn (født 2. mai 1886 i Mansfeld i Westprignitz i Brandenburg i Tyskland, død 7. juli 1956 i Berlin) var en tysk lege som ble en ledende ekspresjonistisk dikter, forfatter og essayist.
Bakgrunn
Gottfried Benn var den nest eldste av åtte barn sønn av den lutherske protestantiske pastor Gustav Benn og hans hustru Caroline Jequier (fra Fleurier i de sveisiske Jurafjellene). Han ble utdannet i Sellin i Neumark og i Frankfurt an der Oder.
Benn studerte teologi ved Universitetet i Marburg og militærmedisin ved Kaiser Wilhelm-akademiet i Berlin. Etter å ha blitt entlediget som militærlege i 1912, vendte Benn seg til patologien, og han dissikerte 200 legemer mellom oktober 1912 og november 1913 i Berlin.
Han tjenestegjorde ved et feltsykehus under første verdenskrig. Han var involvert i beleiringen av Antwerpen og var en av de første medisinske offiserene som ble tildelt jernkorset, andre klasse. Han ble under krigen vitne til henrettelsen av den britiske sykepleieren Edith Cavell.
Diktning
Benn var en av 1900-tallets fremste ekspresjonistiske diktere. Til yrket var han hudlege, noe som skulle influere hans verk; i diktsamlingene Morgue (1912), Söhne (1914) og Fleisch (1917), og i novellesamlingen Gehirne (1916) gestaltes sykdom, forråtnelse og død.
Han inntok i hele sitt liv en nihilistisk og aristokratisk holdning, noe som gjorde at han ble tiltrukket av det mytisk irrasjonelle i nazismen. Han var også utilfreds med Weimarrepublikkens kaotiske politikk, en tid preget av vedvarende økonomisk og politisk ustabilitet. I 1934 begynte han imidlertid å vende seg bort fra nazismen, noe som gjorde at han i 1938 pådro seg publiseringsforbud. Hans senere verker ble preget av kulturpessimisme, noe som kommer til uttrykk i for eksempel Statische Gedichte (1948).
Til Benns fremsta inspirasjonskilder regnes Otto Weininger, Else Lasker-Schüler, Friedrich Nietzsche, Oswald Spengler, Julius Evola og Knut Hamsun. Hans diktning fikk en stor betydning for den tyske 1900-tallspoesien, og med en rekke essayer, blant annet Probleme der Lyrik (1951) hadde Benn stor innflytelse på den estetiske debatten i Europa.
En yngre tysk poet som tidlig erkjente en innflytelse fra Benn var Rolf Dieter Brinkmann.
Brev
Et stort antall brev er også offentliggjort, bl.a. brevvekslingen med Friedrich Wilhelm Oelze.
Ishockey under Vinter-OL 1988 – Kvalifisering
Kvalifiseringen til ishockeyturneringen under vinter-OL 1988 i Calgary fant sted mellom 11. og 12. april 1987 og skulle avgjøre hvilket land som fikk den tolvte og siste plassen i turneringen.
Direkte kvalifisering og seeding
De elleve beste lagene ved ishockey-VM 1987 (åtte fra pulje A og de tre beste fra pulje B) var direkte kvalifisert til turneringen. Det 12. rangerte laget skulle spille mot vinneren av pulje C om den siste OL-plassen.
Playoff
Playoffen ble arrangert på nøytral is i Ratingen i Vest-Tyskland den 11. og 12. april 1987. Hvis det sto likt mellom landene etter to kamper, skulle en avgjørende straffeslagskonkurranse avgjøre vinneren, som innført av IIHF i 1980.
Alle tider er lokale (UTC+2).
vant sammenlagt 9–7 og kvalifiserte seg dermed til vinter-OL 1988.
Cymenopterus
Cymenopterus er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Guvernementet Sohag
Suhaj eller Sohag (arabisk: سوهاج) er en region sør i Egypt som dekker en strekning av Nilen. Hovedstaden er Suhaj.
Lophorrhina donckieri
Lophorrhina donckieri er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (15-20 millimeter), avlang, rødbrunlig gullbasse. Hannen har et kort, spadeformet framspring i pannen. Pronotum er brunsvart eller mørkgrønt med brunoransje sidestriper hos hannen, rødbrunt hos hunnen. Dekkvingene er brunsvarte med brunoransje tegninger, de har en opphøyd lengderibbe. Beina er mørke.
Utbredelse
Arten lever i Kongo og Tanzania.
Toftestallen
Toftestallen er en halvøy på vestkysten av Toftøyna i Øygarden kommune, som på 1980-tallet var åsted for to testanlegg for bølgekraftdemonstrasjon i Norge. I dag ligger kraftverkene i ruiner. Fra Toftestallen er det åpent hav vestover i en sektor på ca 40°.
Akhmim
Akhmim (alternativ staving Akhmeem, arabisk Akhmīm, اخميم) er en egyptisk by ved Nilens østre bredd. Akhmim ble kalt Ipu eller Khent-Menu av de gamle egyptere, og Panopolis av grekerne. Byen var hovedbyen i nomen Min. Idag ligger byen i guvernementet Sohag, og folkemengden er på cirka 130 000 innbyggere.
Byen fikk sitt navn etter guden Min, grekernes Pan. Akhmim er kjent för sin gamle egyptiske nekropol og for et tempel bygd av Ay, Tutankhamons etterfølger. Ifølge Plutark var det her man først hørte om Osiris' død. Den greske alkymisten Zosimos var født i Panopolis.
Luisa Merea
Luisa Merea (født 24. september 1958) er en peruansk volleyballspiller.
Marianne Dickerson
Marianne Dickerson (født 14. november 1960, død 14. oktober 2015 ) var en amerikansk maratonløper.
Frikirken i Reykjavík
Frikirken i Reykjavík (isl: Fríkirkjan í Reykjavík) er en kirke som tilhører den statskirkeuavhengige lutherske frikirken på Island. Det ligger i sentrum av den islandske hovedstaden, ved vannet Tjörnin. Den ble bygget 1901, og er i gotisk stil.
Kampong Chhnang (provins)
Kampong Chhnang (khmer: ខេត្តកំពង់ឆ្នាំង) er en provins sentralt i Kambodsja. Hovedstaden deler navn med provinsen, et navn som oversatt betyr «keramikkhavn». Keramikk er da også det denne provinsen er mest kjent for.
Kampong Chhnang er delt inn i 8 distrikter:
Hølen (Halden)
Hølen er en innsjø i Halden kommune i Viken. På grunn av oppdemmingen av Stenselva ved Brekke sluser i Halden kommune har Hølen nå samme vannspeil som de ovenforliggende innsjøene Aspern og Ara, og reguleres sammen med disse som magasin for Brekke kraftverk.
Fluoksetin
Fluoksetin er et antidepressivum innenfor gruppen av selektive serotoninreopptakshemmere (SSRI). Medikamentet er mest kjent under merkenavnet Prozac, mens det i Norge markedsføres som Fontex og Fluoxetin.
Farmakologiske egenskaper
For klinisk bruk, virkningsmekanisme og bivirkninger se artikkel om selektive serotoninreopptakshemmere.
Fluoksetin har mye lengre halveringstid (flere døgn) enn andre antidepressiva. Den aktive metabolitten norfluoksetin er i tillegg et SSRI som elimineres enda langsommere fra kroppen (halveringstid 8-9 dager). Selv om den antidepressive effekten er best dersom medikamentet tas hver dag, kan fluoksetin doseres sjeldnere enn andre antidepressiva, og konsekvensen av å hoppe over enkelte doser er mindre. Enkelte psykiatere hevder det er den lange halveringstiden er den vesentligste egenskapen som gjør fluoksetin overlegent andre tradisjonelle antidepressiva. Den langsomme eliminasjonen bidrar også til mindre ubehag i forbindelse med avslutning av behandlingen.
Fluoksetin er en potent hemmer av CYP2D6. Dette medfører interaksjon med en rekke andre legemidler, som på grunn av langsommere eliminasjon hoper seg opp med økt fare for bivirkninger og toksisitet.
Prozac som fenomen
Da legemiddelprodusenten Eli Lilly kom på markedet med Prozac i 1988, ble det en umiddelbar suksess på grunn av de få bivirkningene, den lave toksisiteten og sin tilsynelatende meget gode effekt mot en rekke psykiske lidelser. Millioner av pasienter verden over har brukt medikamentet. Prozac brukes i den engelskspråklige verden som betegnelse på alle SSRI, mens begrepet Lykkepille har slått mer gjennom i Skandinavia. Kritikere har sett på Prozacs voldsomme popularitet som et faresignal i samfunnet, hvor medikamenter ses som løsning på et hvert personlig problem, eller hvor man kan ta en pille for alt som er ille. Spesielt i amerikansk offentlighet har prozac blitt en metafor for et samfunn som bedøver seg for å unngå ubehagelige inntrykk.
Prozac har også hatt en sentral plass i kulturlivet på 1990-tallet. Mest kjent er Elizabeth Wurtels selvbiografiske bok og film Prozac nation. Regissøren Lars von Trier har stått frem og fortalt at han har hatt god nytte av å bruke Fontex under innspillingen av filmene Idioterne og Dancer in the Dark.
Eksterne lenker
SSRI
Musikkåret 1985
Første kvartal
• 5. januar: Spellemannprisen for musikkåret 1984 deles ut i Skien. Åge Aleksandersen blir årets artist etter suksessen med albumet Levva livet!. Hedersprisen tildeles platedirektør Totto Johannessen, mens Jon Eberson og Sidsel Endresen mottar opphavsmennprisen for albumet City Vision.
Andre kvartal
• 30. mars: Bobbysocks og sangen «La det swinge» vinner den norske finalen i Melodi Grand Prix i Chateau Neuf i Oslo. Låten er skrevet av Rolf Løvland.
• 4. mai: Norge vinner Eurovision Song Contest for første gang siden debuten i 1960. Vinnermelodien er «La det swinge», skrevet av Rolf Løvland og fremført av Bobbysocks. Finalen ble arrangert i Scandinavium i Göteborg.
Annet
• 18. januar 1986: Spellemannprisen for musikkåret 1985 deles ut på Norges Varemesse i Oslo. Popgruppen a-ha får prisen Årets spellemann, mens Bobbysocks, Rolf Løvland og Forente Artister alle får hver sin hederspris.
Fødsler
plateprodusent ||align=center| ||align=center| ||
Dødsfall
medlemmene i The Rolling Stones ||align=center|47 ||align=center| ||
Årets hits og singler
Oversikt over sanger som nådde førsteplassen på VG-lista i 1985:
Priser og konkurranser
• Spellemannpriser for musikkåret 1985: a-ha – Årets spellemann og vinner av pop-klassen for debutalbumet Hunting High and LowHederspris – Bobbysocks og Rolf Løvland for seieren i Eurovision Song ContestHederspris – Forente Artister for Sammen for livet som ble spilt inn til inntekt for sultrammede i Afrika.
Mayetia
Mayetia er en slekt av små, rødlige eller brunlige biller.
Levevis
Disse billene lever i jorda, der de graver.
Utbredelse
Gruppen er utbredt i Holarktis (sørlige Europa og østlige Nord-Amerika).
Ryan Giggs
Ryan Joseph Giggs (født Ryan Joseph Wilson 29. november 1973) er en britisk fotballtrener og tidligere fotballspiller som senest var landslagstrener for.
Han er tidligere assisterende manager for Manchester United, men skilte vei med klubben da han ikke ble tilbudt samme rolle som assistent trener under Mourinho. Han er for tiden medeier i klubben Salford City FC, der han og de tidligere Manchester United-spillerne Paul Scholes, Nicky Butt, Phil Neville, David Beckham og Gary Neville alle eier 10 % hver. De resterende 40% eies av Peter Lim, en langtidsfan av Manchester United. Ryan Giggs spilte for Manchester United hele sin profesjonelle karriere som aktiv fotballspiller. Han spilte mest venstre flanke på midtbanen, men kunne også spille i andre midtbaneposisjoner og i angrep. Giggs spilte for Englands skoleguttlag som ung, men siden han, foreldrene og tre av besteforeldrene er walisere valgte han å spille for. Hans farfar er fra Sierra Leone.
Biografi
Ryan Giggs' fødenavn er Ryan Joseph Wilson, men han tok morens etternavn da foreldrene skilte lag. Han viste at han hadde potensial til å nå langt fra ung alder, og at han var en allsidig spiller som kunne spille godt i alle posisjoner på banen.
Etter å ha prøvespilt for Manchester City som 14-åring, ble han oppdaget av en av Manchester Uniteds lokale talentspeidere, som rapporterte til Alex Ferguson at Giggs var en spesielt talentfull ung fotballspiller. Ferguson møtte opp personlig hjemme hos Giggs for å be ham om å spille for Manchester Uniteds ungdomslag, noe Giggs takket ja til. To år senere, den 9. juli 1990, skrev han læreguttkontrakt, og på 17-årsdagen signerte han proffkontrakt med Manchester United. Han debuterte for a-laget 2. mars 1991 mot Everton som innbytter for Denis Irwin hjemme på Old Trafford, og fikk sin første kamp fra start mot Manchester City 4. mai samme året, der han også ble kreditert scoringen som gjorde ham til matchvinner i den kampen.
I både 1992 og i 1993 ble han kåret til PFA Young Player of the Year, og er den eneste sammen med Robbie Fowler, Wayne Rooney og Dele Alli som har vunnet denne prisen to ganger.
Giggs har rekorden for flest seriemesterskap i England med tretten mesterskap. Det første kom i 1993 og det siste i 2013. Han er også engelsk fotballs mestvinnende spiller med 35 vinnermedaljer. I Mesterligafinalen i 2008 gikk han forbi Bobby Charltons klubbrekord med 759 opptredener for United.
Giggs fikk oppgaven som midlertidig spillende manager for Manchester United, etter at David Moyes fikk sparken 22. april 2014. Da Louis van Gaal ble ansatt som manager for klubben 19. mai 2014, fikk Giggs jobben som assisterende manager. Denne stillingen hadde Giggs ut 2016-sesongen fram til van Gaal fikk sparken og ble erstattet av José Mourinho.
Giggs ble utnevnt offiser av Order of the British Empire i 2007.
Da han debuterte for det walisiske landslaget 16. oktober 1991 som innbytter mot ble han med sine 17 år og 321 dager tidenes yngste walisiske landslagsspiller.
Manchester United
(Per 19. mai 2014)
Titler med Manchester United
Andre meritter med Manchester United
Individuelle utmerkelser
Rekorder (utvalg)
Karriere som spiller (alle turneringer)
Per 19. mai 2014
Allied Submarine Detection Investigation Committee
Allied Submarine Detection Investigation Committee (ASDIC) (engelsk for «Alliert ubåtdeteksjon-undersøkelseskomité») var en alliert komité satt ned under den første verdenskrig for å søke å finne en måte å detektere ubåter under vann. Dette resulterte i det vi i dag kjenner som sonar, et apparat som sender ut lydbølger, og lytter etter ekko fra dette signalet – etter samme prinsipp som radar. De første systemene var passive – det vil si at de bare lyttet etter allerede utsendte lydbølger fra ubåter.
ASDIC var navnet som ble benyttet fra britisk side, mens amerikanerne i større grad kalte systemet sitt «sonar». Dette hold seg helt ut til etterkrigstiden. Sonar har senere overtatt for ASDIC.
Sonar
Datapakke
Man deler opp en typisk datapakke i to deler:
Dersom en feil oppstår under overføring, vil mottaker kunne oppdage dette ved å sjekke nyttelasten opp mot feildeteksjonskoden, og kan dermed be avsender om å sende pakken på nytt.
Gamledammen
Gamledammen er et tjern som renner ut gjennom Kjøsterudjuvet, og danner Kjøsterudbekken som renner ut i Drammenselva, like ved Drammen travbane.
Datapakke
Innkapsling
I moderne datanett har man typisk også ofte innkapsling av datapakker i høyere logiske lag av nettverket. For eksempel kan en TCP/IP pakke være innkapslet som Ethernet-rammer fra datamaskin til modem, hvor så TCP/IP-pakken kan bli pakket inn på en annen måte i overføringen fra modem til teletilbyder, det være seg PPPoE, PPPoA eller IPoE. Det samme kan også skje på de nasjonale og internasjonale fiberlinjene, der for eksempel TCP/IP-trafikken kan kontainerifiseres med ATM for å kunne kontrollere tjenestekvaliteten (engelsk: Quality of Service), for eksempel sikre at transatlantiske telefonsamtaler ikke blir forstyrret av øvrig trafikk.
Overføring
Serier av datapakker avsendes i sekvenser fra bruker, og det kan være opphold av tilfeldig varighet mellom pakker. I et nettverk med pakkesvitsjing kan datapakkene bli dirigert til å følge samme rute frem til mottaker. Dette kalles «virtuell linje» («virtual circuit»), siden datapakkenes rekkefølge derved opprettholdes på en måte som tilsvarer pakker som sendes via en fysisk linje. I det tidlige, internasjonale X.25-nettet var dette tilfelle. Alternativt kan hver datapakke dirigeres uavhengig av de øvrige gjennom nettverket, til dels kan de sendes til mottager ad ulike veier. Da kalles pakkene «datagram», og de kan bli mottatt i en annen rekkefølge enn de ble avsendt. Dette er tilfelle i dagens Internett. Nummerering av pakkene må da medfølge blant kontrollbitene, slik at korrekt pakkesekvens kan gjenopprettes. I et pakkesvitsjet nett kan datapakkene bli forsinket i varierende grad ved at de venter i trafikk-køer for å bli videresendt ut fra svitsjene som de passerer. På mottakersiden kalles variasjonene for «pakkejitter», som gir skadelig forstyrrelser dersom informasjonsbitene skal formidle et kontinuerlig signal for lyd eller video. Ved formidling kun av data/tekst og stillbilder har slik pakkejitter liten betydning.
Gamledammen
Vannet er en populær badeplass og er utstyrt med brygge, flåte og krakker. Drammen kommune har planer om å bytte benkene. Vannet er oppdemmet og har en mindre ørretbestand. Demningen gikk gjennom en mindre represjon i 2014, det er samtidig utført oppgradering i området rundt.
Vannet har også to små øyer med broforbindelser.
Delia Córdova
Delia Córdova (født 30. januar 1953, død 1. januar 2016) var en peruansk volleyballspiller.
Bourg-en-Bresse
Bourg-en-Bresse er en kommune i departementet Ain i regionen Auvergne-Rhône-Alpes sørøst i Frankrike. Bourg-en-Bresse er hovedstad i departementet.
Isenkram (album)
Isenkram er en selvtitulert LP utgitt i 1974 av vise-/folkrockgruppa Isenkram fra Trondheim. Innspillingen ble gjort i Arctic Studio i Trondheim med Tore Tvete som tekniker.
«Soga om Kark» lå i 1974 10 uker på Norsktoppen (det lengst mulige). «Bøndene på Capri ø» lå i 1975 3 uker på Norsktoppen
Sporliste
Side A:
Side B:
Carl Schmitt
Carl Schmitt (født 11. juli 1888 i Plettenberg i provinsen Westfalen i kongedømmet Preussen i keiserdømmet Tyskland, død 7. april 1985 samme sted i Vest-Tyskland) var en tysk jurist, rettsteoretiker og politisk filosof.
Han var en av 1900-tallets mest kjente og samtidig også omdiskuterte tenkere rundt spørsmålet om politisk maktutøvelse. Schmitt plasserte seg i en katolsk filosofisk tradisjon, og er kjent som kritiker av liberalismen, og hans liberalismekritikk har fått en bred appell til svært ulike lesere over store deler av det politiske spekteret; han omtales av Rune Slagstad som «en av den konservative revolusjonens teoretikere med et tankevekkende gjennomslag også på venstreradikalt hold». Han har særlig vært omstridt på grunn av sitt ambivalente forhold til nasjonalsosialismen under regimets første år, og han har blitt omtalt som «det tredje rikets kronjurist»; på den annen side kom Schmitt etterhvert på kant med nazistene og ble i stor grad isolert fra 1937. Hans verker har blitt lest og diskutert av en rekke tenkere, så forskjellige som Walter Benjamin, Leo Strauss, Jürgen Habermas, Friedrich Hayek, Jacques Derrida, Hannah Arendt, Susan Buck-Morss, Giorgio Agamben, Jaime Guzmán, Antonio Negri, Slavoj Žižek og Avital Ronell.
Tiden etter den kalde krigen har vært preget av fornyet faglig interesse for Schmitt, og hans tenkning har særlig vært innflytelsesrik innen nykonservatismen i USA fra 1990-årene og fremover. Schmitt har også fått stor innflytelse i Kina i det 21. århundre, etter at hans arbeid utkom på kinesisk rundt årtusenskiftet, og hans tenkning har påvirket kinesisk syn på statens rolle og nye sikkerhetslover.
Liv
Etter studier i stats- og rettsvitenskap i Berlin, München og Strassburg tok Schmitt i 1915 den juridiske doktorgrad og habiliterte seg ved universitetet i Strassburg. I 1921 ble han tilknyttet universitetet i Greifswald, og utga avhandlingen Die Diktatur, hvor han undersøker det statsrettslige grunnlaget for Weimarrepublikken, og tydeliggjør rikspresidentens sterke stilling.
I 1922 ble han professor ved universitetet i Bonn, hvor han med sitt skrift Politische Theologie konkretiserte sin autoritære statsteori, som utgikk fra hans katolske grunnholdning. I Die geistesgeschichtliche Lage des heutigen Parlamentarismus rettferdiggjør han utviklingen av autoritære styresett.
Fra 1926 var han professor ved handelshøyskolen i Berlin, frem til han 1932 vendte tilbake til universitetet i Bonn, hvor han i skriftet Der Begriff des Politischen videreutvikler sin statsrettslære. Samme år representerte han den tyske riksregjeringen under Franz von Papen, som han var en personlig venn av, under prosessen mot den suspenderte sosialdemokratiske prøyssiske regjeringen.
Mellom 1933 og 1945 var han professor ved Humboldt-universitetet i Berlin. Han ble først utnevnt til prøyssisk statsråd og var redaktør for Deutsche-Juristen-Zeitung, men etter at en nasjonalsosialistisk avis hadde sitert tidligere uttalelser av ham hvor han kritiserte nasjonalsosialistenes raselære, ble han isolert i økende grad fra omkring 1937. Etter krigen forble han vitenskapelig og politisk isolert, men viet seg til folkerettslige studier og utga i 1950 et av sine hovedverk, Der Nomos der Erde.
Arbeid
Han var en av de mest kjente og omstridte stats- og folkerettsjurister i det tyvende århundre. Han argumenterer bl.a. for at diktatur kan være mer meningsfullt demokratisk enn demokrati, og er særlig blitt oppfattet som fascismens maktfilosof. Han var også en av de viktigste kritikere av politisk liberalisme. Schmitt ble sett på som en moderne Machiavelli, og brydde seg ikke om å foreta moralske vurderinger. Han hevdet at siden de liberale ikke var i stand til å akseptere makt og konflikter som de grunnleggende realitetene i den politiske prosessen, hadde de falsifisert politikkens natur og det politiske språket, og de mente at fornuftig diskusjon og økonomisk innrømmelser kunne løse alle konflikter. De hadde videre hevdet den oppfatning at staten var en sammenslutning som var avhengig av kompromisser mellom sosiale grupper. Denne teorien hadde under Weimarrepublikken gjort Tyskland til en usammenhengende masse administrative enheter som regjeringen og Riksdagen ikke greide å styre. En av hans sterkeste meningsmotstandere var den østerrikske juristen Hans Kelsen.
Schmitt mente også at krig følger av fiendskap. Krig kan således rettferdiggjøres av den eksistensielle følelsen av at den gruppa en tilhører, er truet av fienden og må forsvare seg, eventuelt ved et angrep. Gode ledere er dermed de som klarer å samle folket og sende dem mot en fiende.
Schmitts arbeider streifer ved siden av stats-, forfatningsrett og filosofi også disipliner som statsvitenskap, sosiologi, historie, teologi og germanistikk.
Fornyet interesse
Tiden etter den kalde krigen har vært preget av en fornyet interesse for Schmitt i statsrett og politisk teori. Hans arbeider anses blant annet å ha påvirket nykonservatismen i USA, og argumentasjonen til Alberto Gonzales og John Yoo for å begrunne Bush-regjeringens krig mot terror ligger nært opp til Schmitts tenkning. Professor David Luban viser til at den amerikanske juridiske databasen Lexis.com har fem referanser til Schmitt i perioden mellom 1980 og 1990, 114 mellom 1990 og 2000, og 420 mellom 2000 og 2010, med nesten dobbelt så mange de siste fem årene som de foregående fem.
I 2023 skrev Rune Slagstad at «Carl Schmitt var en av den konservative revolusjonens teoretikere med et tankevekkende gjennomslag også på venstreradikalt hold», og siterte habermasianeren Richard Bernstein som konstaterte at Schmitt-renessansen fra slutten av 1900-tallet og fremover var blitt «en ren tsunami» av globalt format der «entusiasmen for Schmitt deles av tenkere over hele det politiske spekteret fra ytre venstre til ytre høyre».
Kina
I Kina har Schmitt blitt møtt med stor faglig interesse i det 21. århundre, etter at han ble oversatt til kinesisk av Liu Xiaofeng på begynnelsen av 2000-tallet. Ifølge tidsskriftet The Atlantic utløste utgivelsen av Schmitts arbeid på kinesisk en «Schmittfeber» med innflytelse innen jus, statsvitenskap og filosofi i Kina, som gjorde ham til en del av den gjengse faglige kanon i Kina. Schmitt har blant annet blitt brukt til å begrunne nye sikkerhetslover i Kina som har innskrenket ytringsfriheten.
Sønstebyprisen
Sønstebyprisen er en norsk pris som deles ut årlig av Sønstebyfondet til verdige representanter for verdiene som legenden og motstandsmann Gunnar Sønsteby arbeidet for hele sitt liv. Prisen hadde først navnet Gunnar Sønstebys minnepris, men siden Gunnar Sønstebys minnefond endret navn til Sønstebyfondet, ble også navnet på prisen forenklet etter samme form.
Miracle Channel
Miracle Channel, ofte omtalt som Miracle, er en satellittkanal som sender kristne TV-programmer døgnet rundt på arabisk til Europa, Midtøsten og Nord-Afrika. Sendingene produseres av Troens Bevis Verdens Evangelisering, en norsk misjonsstiftelse etablert i 1965 av Aril Edvardsen og videreført av sønnen Rune Edvardsen. Stiftelsen holder til på eiendommen Sarons Dal, i Kvinesdal.
Diana (gudinne)
Et av hennes viktigste trekk var kyskhet. Eikelunder var særlig hellige for henne. I henhold til mytologien ble Diana født sammen med tvillingbroren sin Apollo på øya Dilos i Egeerhavet som datter av Jupiter og Latona. Diana utgjorde en triade med to andre romerske guddommer: Egeria, en vannymfe, som er Dianas tjener og assisterende jordmor; og Virbius, en skoggud.
Sønstebyprisen
Prisen består av en miniatyr av «Mannen på sykkelen», statuen av Gunnar Sønsteby signert av billedkunstneren Per Ung. Statuen er plassert på Karl Johans gate, ikke langt fra Nationaltheatret. Det skal være samme sted som Sønsteby så tyske soldater marsjerte inn i Oslo 9. april 1940.
Miracle Channel
På 1990-tallet produserte kanalen stort sett programmer på engelsk, som ble dubbet på russisk og arabisk, men har siden konsentrert seg om arabiskspråklige programmer for muslimer.
Diana (gudinne)
Teologi
Bildet av Diana er komplekst og viser ulike arkaiske trekk. I henhold til Georges Dumézil presenterer det karakteren av en uranisk, altså himmelsk, gud av en særegent vesen, referert til religionshistorien som en «rammegud». Slike guder, mens de beholder de opprinnelige trekkene av uraniske guder, det vil si oversanselig himmelske krefter og avholdenhet fra å herske direkte i jordiske hendelser, møtte ikke skjebnen til andre uraniske guder i indoeuropeiske religioner ved å bli dei otiosi,, altså en avviklet eller arbeidsledig gud, ettersom de ikke bevarte en form for særlig form for innflytelse over verden og menneskene.
Den uraniske karakteren til Diana er godt reflektert i hennes forbindelse til lyset, utilgjengelighet, jomfruhet, bolig i høye fjell og hellige skoger. Diana er således representasjonen av den guddommelige verden (dium) i sitt vesen av suverenitet, overhøyhet, ufølsomhet, likegyldighet eller nøytralitet til jordiske saker som menneskers eller samfunns skjebner, mens hun på samme tid sikret kongers etterfølgelse og bevarelsen av menneskeheten gjennom sin beskyttelse av fødsler.
Miracle Channel
Historikk
I 1997 ble det tatt i bruk en satellitt-bakkesender og sendinger fra Sarons Dal kunne starte. Fra 1. april 2006 ble sendingene utvidet til 24-timer i døgnet. I 2010 begynte Miracle Channel å sende på to satellittnettverk samtidig. Den 9. mars 2010 sendte kanalen for første gang direkte på tre satellitter samtidig, dette gjorde at programmet kunne sees også i Nord-Amerika. Det sendes 24 timer i døgnet, men ikke over alle satellittene.
Diana (gudinne)
Teologi
Disse funksjonene er åpenbare i de tradisjonelle institusjoner og kulter som er knyttet til gudinnen:
Miracle Channel
Historikk
Programmene fra Miracle Channel kan streames på Internett. Via internett når Troens Bevis inn i land som er lukket for tradisjonell evangelisk misjon.
Diana (gudinne)
Teologi
I henhold til Dumezil kan funksjonen til rammeguden bli sporet i den indiske episke helt som er bildet av den vediske guden Dyaus Pita: etter å ha forsaket verden, det vil si i rollen som far og konge, han igjen fått egenskapen som udødelig vesen, skjønt han behold plikten å sikre at hans dynasti hadde alltid barn og en konge for hver generasjon. Den norrøne guden Heimdall utførte en tilsvarende eller analog funksjon: han er født først og vil dø sist. Også han gir eller oppretter kongeverdigheten og den første konge, og skjenker ham kongelig forrett. Diana er en kvinnelig gud, men har nøyaktig de samme funksjoner, bevare menneskeheten gjennom barnefødsler og sikre kongelig rekkefølge.
Dumezils fortolkning synes å bevisst ignorere den til James G. Frazer som forbinder Diana i hennes kongelige funksjon med den mannlige gud Janus som et guddommelig par, hvor hans beskrivelse av typen rammegud vil passe med hans egen fortolkning av den italiske guden Janus svært godt. Fazer gir imidlertid en helt forskjellig fortolkning av paret Diana-Janus: han identifiserer det med det guddommelige, himmelske paret Jupiter-Juno og forbinder disse figurene til den religiøse indoeuropeiske kompleks som binder kongeverdigheten til trærnes kult, særlig eik. I denne fortolkningslinjen er institusjonen Rex Nemorensis og hans rituale beslektet til temaet om den dødende gud og kongene av mai måned.
Miracle Channel
Historikk
Særlig fra muslimske land har responsen vært stor. 32 587 tv-seere kontaktet Troens Bevis i løpet av 2006. Over 80 prosent av dem var muslimer som ville vite mer om Jesus, ifølge tall fra Troens Bevis. De fleste henvendelsene har kommet fra de mest restriktive muslimske landene. I løpet av september 2007 ga nær 7 000 arabiske seere respons etter å ha sett TV-programmene. De 10 første månedene av 2007 hadde over 39 000 arabere kontaktet oppfølgingskontoret til Miracle i Stockholm. Tilsammen 59 000 tilbakemeldinger ble registrert i 2007. I 2009 mottok Troens Bevis 120 000 seerhenvendelser fra muslimer ifølge egne tall.
Theodor Fontane
Henri Theodore Fontane (født 30. desember 1819 i Neuruppin, død 20. september 1898 i Berlin) var en tysk forfatter, poet og journalist. Han skildret den berlinske middelklassens liv og verdinormer i sine romaner fra 1880- og 1890-årene, og regnes som den førende romanforfatteren innenfor naturalismen i Tyskland, og som en av Tysklands viktigste forfattere.
Diana (gudinne)
Fysisk beskrivelse
Diana er i kunsten ofte vist som en ung pike, mellom 13 og 19 år. Det var antatt at hun hadde et ærlig ansikt som Afrodite med høy kropp, slang, smale hofter og et høyt forhode. Som en jaktens gudinne bar hun en meget kort tunika slik at hun lett kunne løpe og jakte, og ble ofte avbildet mens hun holdt en bue, bar en kogge om skulderen og i følge med en jakthund, tidvis også med jaktbytte. Men framstilt som månens gudinne bar hun en lang kappe, tidvis et slør som dekket hodet. I begge tilfeller ble hun ofte portrettert mens hun bar en månekrone.
Dyrkelse
Dianas festival var den 13. august da kong Servius Tullius, selv født som slave, dedikerte hennes helligdom på Aventinerhøyden på midten av 500-tallet f.Kr. Plassert her og således plassert på utsiden av pomerium betyde at Dianas kult forble «utenlandsk», tilsvarende som med Bacchus; hun ble aldri offisielt «overført» til Roma slik som Juno ble det etter at Veii ble herjet og plyndret. Det synes som om hennes kult hadde sin opprinnelse i Ariccia hvor hennes prest, Rex Nemorensis forble. Der ble det holdt enkle utendørshelligdommer, noe som var felles for alle de italiske stammene. som Roma søkte å få inn i en forbud som byen skulle lede. Diana i skogen ble snart gjennomgripende hellenisert, «en prosess som kulminerte med at Diana sto ved Apollos side på den første lectisternium i Roma». Diana ble sett på med stor ærbødighet av de lavere klassene og slavene i Roma. Slavene kunne motta asyl i hennes templer. Dette fakta er vanskelig å tolke. Wissowa foreslo at forklaringen kunne være at de første slavene til romerne må ha vært latinere fra nabostammene.
Theodor Fontane
Unge år
Han tilhørte en hugenottisk familie, og var sønn av apotekeren Louis Henri Fontane. Etter fullført gymnas utdannet også han seg til apoteker. Samtidig begynte han å skrive, og hans første novelle, «Geschwisterliebe», ble publisert i 1839. Dessuten begynte han å skrive for ulike aviser. Etter å ha jobbet ved forskjellige apoteker i ulike byer i dagens østlige Tyskland flyttet han i 1845 til Berlin. Han deltok kort i den tyske revolusjonen 1848/49.
Diana (gudinne)
Dyrkelse
Selv om en del romerske patroner beordret etterligninger i marmor av særlig den anatoliske «Diana» fra Artemistempelet i Efesos ble Diana ofte avbildet for dannede romere i hennes greske skikkelse. Om hun var fulgt av en dåhjort, slik som Diana av Versailles (se illustrasjon), var det i vesen av å være jaktens gudinne. Dåhjorten kan også være en skjult referanse til myten om Aktaion, en jeger i gresk mytologi som så henne naken mens hun badet. Diana forvandlet ham til en hjort og lot sine jakthunder jakte på ham til han var drept.
Dyrkelsen av Diana er nevnt i Bibelen. I Apostlenes gjerninger ropte metallsmedene i Efesos som mislikte apostelen Paulus prekener om kristendommen, «Stor er efesernes Artemis!»
Theodor Fontane
Unge år
I 1849 ga han opp apotekeryrket og ble journalist og forfatter på heltid. I 1850 giftet han seg med Emilie Rouanet-Kummer (1824–1902); paret fikk sju barn fra 1851 til 1864, hvorav fire levde opp. I 1851 ble han ansatt i den konservativ-pietistiske Kreuzzeitung (egentlig Neue Preussische Zeitung) og jobbet fra 1852 også for bladet Centralstelle für Preßangelegenheiten. Fontane ble Storbritannia-ekspert. Siden 1844 hadde han reist flere ganger til Storbritannia, og var korrespondent i London i perioden 1855-1859. Etter et regjeringsskifte i det prøyssiske kongehuset 1858, håpet han på en politisk liberalisering, ga opp sin korrespondentjobb og flyttet tilbake til Berlin. I tillegg til jobben ved Kreuzzeitung begynte han å skrive reiseskildringer fra sitt hjemmeområde Brandenburg. Slike skildringer var populære på denne tiden.
Krigskorrespondent og forfatter
Fontane sluttet i Kreuzzeitung i 1870, og jobbet deretter som teaterkritiker for den liberale Vossische Zeitung. Likevel tok han ferie i 1870 for å dekke den fransk-prøyssiske krig 1870/71. Han ble tatt til fange og mistenkt for spionasje. På intervensjon av rikskansler Otto von Bismarck ble han frigitt. Tidligere hadde han allerede vært krigskorrespondent under den andre slesvigske krig 1864 og den østerriksk-prøyssiske krig 1866.
Diana (gudinne)
Helligdommer
Skoghelligdommen ved Ariccia i nærheten av innsjøen Nemi, Lago di Nemi (Nemorensis Lacus), var en latinsk forbund slik det er bevitnet av en dedikasjonsinnskrift sitert av Cato.
Theodor Fontane
Krigskorrespondent og forfatter
Hans første «litterære» skriverier var en serie med Wanderungen durch die Mark Brandenburg, en kåserende tekstsjanger med minner, anekdoter og observasjoner fra hans eget barndomsmiljø. Skildringene inneholdt også beskrivelser av den gamle tids landadel og embetsmenn som «overlevninger fra en annen tid» som gjorde at han etter hvert falt i unåde hos dem han skildret.
Tebirkes
Varianter
Det finnes flere varianter av tebirkes:
Theodor Fontane
Krigskorrespondent og forfatter
Etter flere reiser med konen til Østerrike, Italia og Sveits (1874-76) begynte han i en alder av 57 år å skrive det han siden skulle bli mest husket for, nemlig romaner. Han sluttet som journalist i Vossische Zeitung, og deretter kom utgivelsene tett helt frem til hans død. «En slik forsinket litterær karriere er ikke så sjelden nettopp på denne tiden da tysk litteratur syntes å tvile på seg selv. Men for Fontane var forsinkelsen dobbelt heldig; som romanforfatter kunne han dra nytte av iakttagelser han hadde gjort og livskunnskap han hadde ervervet seg gjennom mange år på reiser og som journalist.» Både debutromanen Vor der Sturm (1878, «Før stormen») og Schach von Wuthenow (1883) var historiske romaner fra Napoleonskrigenes tid, og særlig i den første var vekten lagt på folkelivsskildringen.
Tebirkes
Opprinnelse
Opprinnelsen til tebirkes er litt uklar. Ifølge én kilde stammer tebirkes, på linje med wienerbrød, fra Østerrike tilbake på 1800-tallet. Østerrikske bakere brakte tradisjonen med blandinger av smør og brød til Danmark i forbindelse med en bakerstreik. Danske bakere kopierte, men endret bakverket med mer smør, mer sukker, forskjellig søtt fyll og forskjellige brettinger av deigen før bakning.
Theodor Fontane
Krigskorrespondent og forfatter
Kvinneskildringen Effi Briest, som utkom som føljetong 1894-95 og i bokform i 1896, blir vanligvis ansett som hans hovedverk. Utroskapshistorien i Effi Briest inngår i et gjentagende tema i flere av hans samtidsromaner: L'Adultera (1882), Cécile (1887) og Unwiederbringlich (1892, «Uopprettelig»). «Fontanes talent lå ikke i oppfinnsomhet; alle hans bøker ligner hverandre i emnevalg, i struktur, i den lære de vil formidle. Verdien ligger i detaljrikdommen, i den fine analytiske evne […] En kvinne blir gift for ung med en for gammel mann. Fåfengt nøling før […] ekteskapsbruddet som blir gjennomført uten anger, men sjelden fører til lykke.» I romanen Frau Jenny Treibel (1892) skildrer han Berlins nyrike med humor og ironi.
Fontanes ettermæle
Flere av hans romaner er filmatisert flere ganger, særlig Effi Briest og Frau Jenny Treibel.
Bygdelagskoret
Bygdelagskoret Blåne er et kor i Oslo. Det ble startet i 1929 som et fellestiltak av bygdelaga i Bygdelagssamskipnaden i Oslo og er et lag under Noregs Ungdomslag.
Tebirkes
Opprinnelse
Københavnerbirkes har remonce-fyll, bestående av smør, sukker, mandelkrem og vanilje. En kilde forteller en mulig bakgrunn for denne varianten: "Frem til midten av 1960-årene ble tebirkes laget uten remonce-fyll over hele landet. Dette endret seg da man i Ganløse bageri hadde litt remonce-krem til overs og skulle rulle ut noen tebirkes. Forsøksvis fylte de remonce i en hel plate med tebirkes. I løpet av få uker var etterspørselen så stor at bakeriet kun laget tebirkes med remonce, og det spredte seg til andre bakerier. Kanskje derfor er det blitt til en «københavner». Det er den historien jeg har blitt fortalt om remonce og tebirkes. Og han som fikk ideen, var bakermester Hans Andersen."
Diana (gudinne)
Helligdommer
Diana hadde en helligdom i Roma på Aventinerhøyden, i henhold til tradisjon dedikert av kong Servius Tullius. Dens plassering er bemerkelsesverdig ettersom Aventinerhøyden ligger utenfor pomerium, det vil si byens opprinnelige område, for å overholdt tradisjonen om at Diana var en gudinne felles for alle latinere og ikke eksklusiv for romerne.
Tebirkes
Opprinnelse
Birkes (eller berkes) er et gammelt ord for brød bakt av hvetemel og strødd med valmuefrø. Det ble opprinnelig brukt om det jødiske sabbatsbrød. Man vet ikke hvorfor det heter tebirkes – om det skulle ha noe spesielt å gjøre med å drikke te.
Tom Gilb
Tom Gilb (fullt navn Thomas Steven Gilb, født 1940) er en amerikansk systemingeniør, konsulent og forfatter, kjent for utviklingen av software metrics, software inspection, og evolusjonære prosesser.
Tebirkes
Opprinnelse
På norsk skrives og uttales ofte bakverket «tebriks». Trolig er andreleddet -briks påvirket av engelske bricks (flertall av brick, som betyr 'murstein'). Dette kan skyldes den firkantede, ofte mursteinslignende formen på bakverket.
Trivia
Da tebirkes hovedsakelig består av smør (opptil 70 prosent) er kaloriinnholdet høyt, cirka 415 kalorier / 1 739 KJ per 100 gram.
Tom Gilb
Biografi
Han er i dag en delvis pensjonert konsulent, forfatter og kursinstruktør, som jobber i partnerskap med sin sønn Kai Gilb. Han hjelper hovedsakelig multinasjonale kunder med å forbedre egen organisasjon og metoder gjennom å undervise i sin metode «evolutionary systems delivery» (Evo). Hans metode er basert rundt en hovedide om at all arkitekturfokus må baseres på å skape reell verdi for interessentene og at ingeniørprinsipper og den vitenskapelige metode alltid må ligge til grunnd når man skal planlegge og styre endringsprosjekter. For å understøtte dette har han utarbeidet et formelt ingeniørspråk for å spesifisere behov og krav og har navngitt dette språket «Planguage», som i «Planning Language». Han har holdt gjesteforelesninger ved universiteter i England, Europa, Kina, India, USA og Korea – og har vært «keynote speaker» ved titalls tekniske konferanser internasjonalt".
Orthoconer
Orthocones kunne bli opp til 5 meter lange, og ned til bare en tomme.
Tom Gilb
Biografi
Han er medlem av INCOSE og er aktiv i den norske avdelingen, NORSEC, som ga ham en pris i 2003. Han holder kurs ved lokale avdelinger av INCOSE når han er på internasjonele reiser og ved INCOSE konferanser.
Tebirkes
Trivia
Deigen til tebirkes kan også brukes til croissanter.
Orthoconer
Det er funnet fossiler av forskjellige typer Orthocones helt fra sen kambrium til sen trias, men deres viktigste periode var ordovicium. I denne perioden jaktet Orthocones på alt fra små fisker til sjøskorpioner. De levde på dypet så synssansen var ikke noe den hadde stort behov for, men føle- og luktesansen var det de brukte for å jakte på bytte.
Tom Gilb
Biografi
I 2012 ble han utnevnt til æresmedlem av the British Computer Society.
Diana (gudinne)
Helligdommer
Andre kjente helligdommer er:
Tom Gilb
Publikasjoner
Gilb har skrevet ni bøker og mange artikler. Et utvalg er:
Bygdelagskoret
Koret er et blandakor, og ett av få kor med hovedvekt på folkemusikk. Dette viser seg i både repertoarvalg, stemmebruk og sangteknikk. Hovedvekten ligger på norske folketoner, i både nye og kjente arrangement. Koret har bunad som kordrakt, og har medlemmer fra mange deler av landet. Koret byttet navn fra Bygdelagskoret til Bygdelagskoret Blåne i 2016.
Eksterne lenker
Bygdelagskorets hjemmeside
Jack Nielsen (alpinist)
Jack Troye Nielsen jr. (-Zellweger) (født 1923 i Oslo, død 2020) var en norsk alpinist. Han representerte Idrettslaget Heming.
Rohit Saggi
Rohit Saggi (født 31. januar 1992) er en fotball- og tidligere bandydommer fra Drammen. Saggi representerer Ski- og Ballklubben Drafn. Han begynte som fotballdommer i 2008, og dømte samme år finale i Norway Cup.
Silvia Quevedo
Silvia Quevedo (født 6. mai 1959) er en peruansk volleyballspiller.
Rohit Saggi
Saggi dømte sin første eliteseriekamp 16. oktober 2016, mellom og. Fra sesongen 2017 dømmer han på øverste nivå i Norge. Han ble valgt ut til FIFA-dommer i 2018-sesongen.
Silvia Quevedo
Hun representerte Peru under Sommer-OL 1976 i Montréal, hvor hun ble nummer 7.
Rohit Saggi
Saggi dømte tidligere også bandy, men ga seg allerede etter tre år for å prioritere fotballen. På disse tre årene rakk han å få med seg flere internasjonale mesterskap, deriblant VM i 2013, der han ble tidenes yngste dommer i et bandy-VM for herrer. Under finalen steppet han inn og dømte de siste ti minuttene da den finske hoveddommeren ble skadet. Saggi dømte også finalen i VM for damer i 2012, i Irkutsk i Russland, og dessuten NM-finalen for herrer samme år.
Jack Nielsen (alpinist)
Nielsen vant NM i slalåm i 1950, og deltok under vinter-OL for Norge i 1948 i St. Moritz med 26.-plass i slalåm. Han var sønn av tennisspilleren Jack Nielsen.
Antigenes
Utbredelse
Arten er endemisk for Madagaskar.
Sônia Braga
Sônia Maria Campos Braga (født 8. juni 1950) er en brasiliansk skuespillerinne som har vært nominert til Golden Globe tre ganger.
Hun ble født i Maringá i delstaten Paraná i Brasil som datter av Maria José «Zeze» Braga. I 1975 ble hun berømt i Brasil med The telenovela Gabriela (basert på boken Gabriela, Cravo e Canela av Jorge Amado). Hun spilte hovedrollen i filmen Dona Flor og hennes to ektemenn («Dona Flor e Seus Dois Maridos») i 1976.
Ernst Jünger
Ernst Jünger (født 29. mars 1895 i Heidelberg, død 17. februar 1998 i Riedlingen) var en tysk forfatter. Han anses av mange som en av de fremste representanter for tysk nasjonalisme, konservatisme og aristokrati i diktningen. Han ble en dekorert krigshelt under første verdenskrig, og var stasjonert i Frankrike under andre verdenskrig. Til tross for sin nasjonalistiske verdensanskuelse så var han en motstander av nazismen.
Bakgrunn og virke
Under første verdenskrig var han infanterioffiser i den tyske armeen, og ble flere ganger dekorert for tapperhet i strid, han mottok blant annet Ritterkreuz des Hausordens von Hohenzollern, Pour le Mérite og Jernkorset 1. klasse. Etter krigen skrev han boken In Stahlgewittern ; ein Kriegestagebuch, av André Gide kalt «den utvilsomt vakreste bok om krigen jeg kjenner». Jean-Paul Sartre skal ha sagt at «jeg hater ham, ikke som tysk, men som aristokrat».
Mens han innledningsvis hadde betraktet nasjonalsosialismen med en viss sympati og delte bevegelsens antidemokratiske innstilling, avviste han et tilbud om en politisk karriere under den nasjonalsosialistiske regjeringen. I boken På marmorklippene advarte han mot den forringelse av menneskeverdet han så i samtiden. Under annen verdenskrig tjenestegjorde han som infanterikaptein i Frankrike.
Jünger mottok senere en rekke sivile utmerkelser, blant annet Großes Bundesverdienstkreuz i 1959, Schiller-Gedächtnispreis, byen Verduns fredsmedalje og Frankfurt am Mains Goethe-pris.
Bibliografi
• In Stahlgewittern, 1920
• Der Kampf als inneres Erlebnis, 1922
• Sturm, 1923
• Feuer und Blut, 1925
• Das Wäldchen 125, 1925
• Das abenteuerliche Herz. Aufzeichnungen bei Tag und Nacht, 1929
• Der Arbeiter. Herrschaft und Gestalt, 1932
• Blätter und Steine, 1934
• Afrikanische Spiele, 1936
• Das abenteuerliche Herz. Figuren und Capricios, 1938
• Auf den Marmorklippen, 1939